Javna knjižnica imigrantima pruža širok spektar usluga
Novopridošli useljenici vrlo su često iznenađeni knjižnica pruža tolike usluge besplatno - bilo da traže posao, pokušavaju pronaći neku
Definicija javne knjižnice u Sjedinjenim Državama stalno se proširuje. Vremenom američke biblioteke su evoluirale u ustanove koje posjeduju ne samo knjige, časopise i novine nego i kompjutere i video projektore pa sve do programa za učenje. Mnoge knjižnice svoje usluge sada nude i u sve većem broju jezika, čime pomažu novopridošlim useljenicima da se prilagode životu u Sjedinjenim Državama, a istovremeno ostanu povezani sa životom koji su ostavili iza sebe. Devetogodišnji Miguel Garcia i njegova obitelj često posjećuju jednu podružnicu Javne knjižnice u Kansas Cityju. Kaže kako tamo ima mnogo toga što se može raditi. " - kaže nam Miguel. Večeras knjižnica održava mjesečni program dvojezičnog čitanja knjiga u obližnjem centru za učenje. Kurt Lamb je izabrao jednu kubansku priču, koju čita skupini djece iz Meksika, Haitija i Somalije. Kurt Lamb pokušava izabrati priče koje djeca u obližnjim četvrtima mogu razumjeti, napisane u jeziku koji im je zajednički. " Program dvojezičnih priča nalazi se među širokim spektrom usluga koje ova podružnica javne knjižnice u Kansas Cityju pruža imigrantima. Područjem je svojevrsni magnet za novodošle useljenike iz cijelog svijeta, uključujući i Južnu Ameriku, jugoistočnu Aziju i Afriku. Direktorica podružnice kaže da u ovom trenutku njena knjižnica opslužuje ljude koji govore preko dvadeset različitih jezika, a daje im sve - od knjiga na njihovom jeziku - do usluga koje se odnose na razne potrebe iz njihova osobna života. " Imigranti također mogu u ovoj podružnici pronaći novine i video na različitim jezicima, rječnike sa slikama i tečajeve engleskog kao stranog jezika. Mogu koristiti knjižničke kompjutere da traže posao ili razgovaraju i šalju elektronske poruke obiteljima natrag u domicilne zemlje. Halima Farah iz Somalije pridružila se osoblju knjižnice. Dvadeset jednogodišnja studentica kaže kako pokušava uvjeriti roditelje useljenike, koji nisu naviknuti da puštaju djecu same, da su u knjižnicu dobrodošle i cijele obitelji: " Koncept javne knjižnice mnogim imigrantima u Kansas Cityju je nešto novo. Direktorica podružnice Claudia Visnich kaže da su imigranti vrlo često iznenađeni da ova ustanova pruža tolike usluge besplatno - bilo da traže posao, pokušavaju pronaći neku knjigu ili elektronski se povezati s cijelim svijetom. Kako se čini, programi javnih knjižnica danas se možda odvijaju na više jezika, međutim cilj knjižnice je ostao isti.